b'\n_START_ARTICLE_\n\xc3\x89pernay\n_START_SECTION_\nGeografija\n_START_PARAGRAPH_\nKraj le\xc5\xbei na zahodu departmaja Marne na levem bregu reke Marne, 31 km zahodno od Ch\xc3\xa2lonsa in 27 km jugozahodno od Reimsa. Vzhodno od njega se nahajajo \xc5\xa1ampanjski vinogradi.\n_START_SECTION_\nZgodovina\n_START_PARAGRAPH_\nUradno ustanovljen v 5. stoletju je \xc3\x89pernay (keltsko-rimski Sparnacum) pripadal nad\xc5\xa1kofiji v Reimsu, v letu 1024 pa je pri\xc5\xa1el v posest \xc5\xa1ampanjskih grofov. Med stoletno vojno je bil mo\xc4\x8dno po\xc5\xa1kodovan. Leta 1544 ga je dal francoski kralj Franc I. za\xc5\xbegati. Leta 1592 se je upiral Henriku Navarskemu, v napadu je bil pred zavzetjem ubit mar\xc5\xa1al Biron. Leta  1642 je bil skupaj s Ch\xc3\xa2teau-Thierry dodeljen vojvodu de Bouillonu._NEWLINE_Med prvo svetovno vojno sta bili poru\xc5\xa1eni dve tretjini kraja, v drugi pa je bil bombardiran, osvobojen 28. avgusta 1944.'